wickkiey/tamil-wikipedia-chunked huggingface dataset:
# அயம்

**அயம்** என்பது கொரியாவில், யோசியன் காலத்தில் (1392 – 1910), குளிர்காலத்தில் அணியப்பட்ட பாரம்பரியத் தொப்பி. குளிரில் இருந்து காத்துக் கொள்வதற்காகப் பெண்களே இதனைப் பெரிதும் அணிந்தனர். இதற்கு **ஏஜியம்** என இன்னொரு பெயரும் உண்டு. ஏஜியம் என்னும் சொல் கொரிய மொழியில் *நெற்றியை மூடுதல்* எனப் பொருள்படும். யோசன் காலத்தின் முற்பகுதியில், *இசெயோ* எனப்படும் கீழ்நிலைப் பணியாளர்கள் இதனை அணிந்ததாக வரலாற்றுக் குறிப்புகள் உண்டு. எனினும், அக்காலத்தில் இத்தொப்பியின் வடிவம் பிற்காலத்து வடிவத்தை ஒத்திருந்ததா என்று தெரியவில்லை. யோசன் காலப் பிற்பகுதியில், பொது மக்களிடையே பெண்கள் இதனை அணிந்தனர். சிறப்பாகக் கொரியாவின் மேற்குப் பகுதியில், *கிசாயெங்* எனப்படும் கேளிக்கைப் பெண்கள் அயம் தொப்பிகளைப் பயன்படுத்தினர்.
# வார்ப்புரு:Infobox Korean name

| caption = }
| headerstyle =
| labelstyle = font-weight:normal  
| header1 =
| class1 = navbox-title  
| label2 =
| label3 =
| label4 =
| label5 =  
| data2 =
| data3 =
| data4 =
| data5 =  
| header6 =
| class6 = navbox-title  
| label7 =
| label8 =
| label9 =
| label10 =  
| data7 =
| data8 =
| data9 =
| data10 =  
| header11 =
| class11 = navbox-title  
| label12 =
| label13 =
| label14 =
| label15 =  
| data12 =
| data13 =
| data14 =
| data15 =  
| header16 =
| class16 = navbox-title  
| label17 =
| label18 =
| label19 =
| label20 =  
| data17 =
| data18 =
| data19 =
| data20 =  
| header21 =
| class21 = navbox-title  
| label22 =
| label23 =
| label24 =
| label25 =  
| data22 =
| data23 =
| data24 =
| data25 =  
| header26 =
| class26 = navbox-title  
| label27 =
| label28 =
| label29 =
| label30 =  
| data27 =
| data28 =
| data29 =
| data30 =  
| header31 =
| class31 = navbox-title  
| label32 =
| label33 =
| label34 =
| label35 =  
| data32 =
| data33 =
| data34 =
| data35 =  
| header36 =
| class36 = navbox-title  
| label37 =
| label38 =
| label39 =
| label40 =  
| data37 =
| data38 =
| data39 =
| data40 =  
| header41 =
| class41 = navbox-title  
| label42 =
| label43 =
| label44 =
| label45 =  
| data42 =
| data43 =
| data44 =
| data45 =  
| header46 =
| class46 = navbox-title  
| label47 =
| label48 =
| label49 =
| label50 =  
| data47 =
| data48 =
| data49 =
| data50 =  
| below = }  
}}<includeonly>  
</includeonly>|<includeonly></includeonly>}}<includeonly></includeonly><noinclude></noinclude>
# பிராங்க்புர்ட் தமிழ் மன்றம்

**பிராங்க்புர்ட் தமிழ்மன்றம்** டிசம்பர் 10, 1988 இல் செருமனி பிராங்க்புர்ட் நகரில் சிறீபதி சிவனடியாரின் தலைமையில், புலம்பெயர்ந்த செருமனிய மக்களைக் கருத்தில் கொண்டு ஆரம்பிக்கப் பட்டது. புலம்பெயர்ந்த மேற்கு செருமன் தமிழர்களின் குழந்தைகளுக்கான தமிழ்க்கல்வி, ஜெர்மன் மொழியிலான அடிப்படை அறிவு, தமிழர்களின் கலை, கலாச்சாரங்கள், உலகத் தமிழர்களுடனான தொடர்பு போன்றவையே இம் மன்றத்தின் முன்னெடுப்பாக இருந்தது. தாயகத்தில் தமது படிப்பைத் தொடர முடியாத தமிழ்மாணவர்கள் செருமனியில் தமது படிப்பைத் தொடருவதற்கான உதவிகளையும் மேற்கு ஜெர்மன் பல்கலைக்கழக தமிழ் மாணவர் சேவை அமைப்பின் மூலம் இம்மன்றம் செய்து வந்தது.
# பிராங்க்புர்ட் தமிழ் மன்றம்

## தமிழ்நாதம்

இம்மன்றம் தமிழ்நாதம் என்ற சஞ்சிகையையும் வெளியிட்டு வந்தது. இச் சஞ்சிகை புலம் பெயர்ந்த பிராங்க்புர்ட் தமிழர்களின் எழுத்துக்களுக்கு களமாக அமைந்திருந்தது.
# பிராங்க்புர்ட் தமிழ் மன்றம்

## தமிழ் மன்றம்

தமிழ் மன்றம் பிராங்போர்ட், செருமனியில் 1988 இல் இருந்து வெளிவந்து கொண்டிருந்த ஆண்டு மலர். இம்மலரை பிராங்போர்ட் தமிழ்மன்றம் ஆண்டறிக்கை மலராக வெளியிட்டுக் கொண்டிருந்தது.
# வயலார் ஊராட்சி

**வயலார்** (Vayalar) என்பது இந்தியாவில் உள்ள கேரளா மாநிலத்தில் சேர்த்தலை வட்டத்தில் உள்ள ஒரு கிராமம்.
# வயலார் ஊராட்சி

## விவரம்

வயலார் தெற்கு கேரள நகரமான, சேர்த்தளாவில் இருந்து 5 கி.மீ. தொலைவில் உள்ளது.
# வயலார் ஊராட்சி

## பள்ளிகள்

வயலாரில் 2 கீழ்நிலைப் பள்ளிகளும், ஒரு உயர்நிலைப் பள்ளியும் உள்ளன. இவை அரசுப் பள்ளிகள். உயர்நிலைப் பள்ளிக்கு மலையாளக் கவிஞர் வயலார் ராமவர்மா பெயரிடப்பட்டது. வயலார் வடக்கு கீழ் தொடக்கப் பள்ளி, எட்டுபுரக்கல் சாலையில் அமைந்துள்ள அரசு தொடக்கப் பள்ளியாகும். பலர் கல்விக்காக சேர்த்தலா நகரத்திலும், அருகிலுள்ள பட்டணக்காடு பகுதியிலும் உள்ள பள்ளிகளை நம்பியிருக்கிறார்கள்.
# வயலார் ஊராட்சி

## கோவில்கள்

இந்த இடத்தில் முக்கிய சமயம் இந்து சமயம், அதைத் தொடர்ந்து இசுலாம், கிறிஸ்தவம் ஆகியவை உள்ளன. கேரளாதித்தியபுரம் சிறீகிருஷ்ண சுவாமி கோயிலும், நாகம்குளங்கரா சிவன் கோயிலும் பிரசித்தி பெற்றவை. இது தவிர ஏராளமான சிறிய கோவில்கள் மற்றும் ஒரு சில பள்ளிவாசல்கள் மற்றும் தேவாலயங்கள் உள்ளன. இங்கு அனைத்து சமயத்தினரும் ஒற்றுமையாக வாழ்கின்றனர்.
# வயலார் ஊராட்சி

## பொருளாதாரம்

இங்குள்ள மக்களின் முக்கிய வாழ்வாதாரம் கயிறு தயாரித்தல், மீன் பிடித்தல், இறால் வளர்ப்பு ஆகியவை ஆகும். அதிக எண்ணிக்கையிலான மக்கள் திறண்மிகு அல்லது திறணற்ற தொழிலாளர்களாக வேலை செய்கிறார்கள். இவர்கள் தென்னை நார்த் தொழில், கட்டுமானத் தொழில், கடல் உணவுத் தொழில் மற்றும் அருகிலுள்ள சேர்தலா மற்றும் கொச்சி நகரம் பல்வேறு வணிகங்களில் வேலைவாய்ப்பைக் கொண்டுள்ளனர்.
# வயலார் ஊராட்சி

## கம்யூனிஸ்ட் நினைவகம்

வயலாரின் முக்கிய அடையாளமாக "இரத்த சாட்சி மண்டபம்" உள்ளது. இது 1946 இல் திருவிதாங்கூர் சர். சி.பி. ராமசாமி ஐயர் ஆட்சிக்கு எதிராகப் போராடி இறந்த நூற்றுக்கணக்கானவர்களின் நினைவாக அமைக்கபட்டது. இந்தக் கிளர்ச்சியை இந்தியப் பொதுவுடைமைக் கட்சி ஏற்பாடு செய்தது. டி. வி. தாமஸ், எம். என். கோவிந்தன் நாயர், குந்திரிச்சேரியில் குமார பணிக்கர் (வயலார் ஸ்டாலின்), குந்திரிசேரில் சி. வேலாயுதன் (வயலார் மூப்பன்) போன்ற பலர் கிளர்ச்சிக்கு தலைமை தாங்கி தண்டனைகளைப் பெற்றனர். வயலார் கிளர்ச்சியின் போதும் அதற்குப் பின்னரும் குந்திரிசேரில் குடும்பத்தைச் சேர்ந்த பலர் கொல்லப்பட்டனர் அல்லது கைது செய்யப்பட்டனர். கிளர்ச்சியாளர்கள் மர ஈட்டிகளைத் தவிர வேறு எந்த ஆயுத்ததையும் கொண்டவர்களாக இருக்கவில்லை. அவர்கள் பழைய திருவிதாங்கூர் மாநிலத்தின் துப்பாக்கி ஏந்திய காவல்துறையினரால் பிடிக்கபட்டனர். இந்த நிகழ்வு மலையாள நாட்காட்டி படி துலாம் 10 ஆம் தேதி நடந்தது. இன்றளவும் 'துலாம் பாத்து' (துலாம் 10ம் தேதி) வெகு விமரிசையாக அனுசரிக்கப்படுகிறது.
# வயலார் ஊராட்சி

## நிர்வாகம்

இது (சேர்த்தலை) சட்டமன்றத் தொகுதியின் கீழ் வரும் ஊராட்சி.
# வயலார் ஊராட்சி

## குறிப்பிடத்தக்கவர்கள்

- வயலார் ராமவர்மா
- வயலார் சரத் சந்திர வர்மா
- வயலார் ரவி,முன்னாள் ஒன்றிய அமைச்சர் மற்றும் இந்திய தேசிய காங்கிரஸ் கட்சியின் தலைவர்
- அமீர் வயலார், டேக்வாண்டோ சர்வதேச வீரர் மற்றும் சர்வதேச பயிற்சியாளர்
# தேசிய நீர்வழி 3 (இந்தியா)

**வெஸ்ட் கோஸ்ட் கால்வாய்** அல்லது **தேசிய நீர்வழி 3** இந்தியாவின் தேசிய நீர்வழிகளில் ஒன்று. இது 1993ல் ஒரு தேசிய நீர்வழியாக அறிவிக்கப்பட்டது. கேரளாவில் கொல்லத்தில் இருந்து கொட்டபுரம் வரை நீண்டு செல்கிறது. ஆழப்படுத்தும் பணி முடிந்துவிட்ட இக்கால்வாய் சுற்றுலா சாத்தியமான பகுதியாக உள்ளது. மேலும் 24 மணி நேரமும் பயன்படுத்தப்படும் தேசிய நீர்வழியாக உள்ளது.
# தேசிய நீர்வழி 3 (இந்தியா)

## கால்வாய் பகுதிகள்

| மொத்தம் | } |
| --- | --- |
| வெஸ்ட் கோஸ்ட் கால்வாய் (கொட்டபுரம் - கொல்லம்) | 168 கிமீ |
| உத்யோக்மண்டல் கால்வாய் (கொச்சி பாதளம் பாலம்) | 23 கிமீ |
| சாம்பகரா கால்வாய் (கொச்சி - அம்பலமுகல்) | 14 கிமீ |
# செங்கன்னூர்

**செங்கன்னூர்** (Chengannur) தென் இந்தியாவில் கேரளா மாநிலத்தில் ஆலப்புழா மாவட்டத்தில் உள்ள நகராட்சியாகும். செங்கன்னூர் ஆலப்புழை மாவட்டத்தின் கிழக்கு பகுதியில் அமைந்துள்ளது. மேலும் மாநிலத் தலைநகர் திருவனந்தபுரத்தின் எம்சி (முதன்மை மைய சாலை) சாலையில் இருந்து 117 கிலோமீட்டர் (73 மைல்) வடக்கில் உள்ளது. எம்சி சாலை தற்போது கேரள மாநில நெடுஞ்சாலை 1 என்று குறிப்பிடப்படுகிறது. கொல்லம் மற்றும் கோட்டயத்தை இணைக்கும் தேசிய நெடுஞ்சாலை 220 (NH 220) செங்கன்னூர் வழியே செல்கிறது. பந்தளம், பத்தினம்திட்டா, மாவேலிக்கரா, திருவல்லா ஆகியவை அருகிலுள்ள நகரங்களாகும்.
# செங்கன்னூர்

## மக்கள் வகைப்பாடு

2001 இன் இந்திய மக்கள்தொகை கணக்கெடுப்பின்படி, செங்கன்னூரில் 125391 மக்கள் இருந்தனர்
# சிரியா-லெபனான் போர்த்தொடர்

1 தரையிறக்கக் கப்பல்
1+ குரூசரகள்
6 டெஸ்டிராயர்கள்
| strength2 = 45,000 வீரர்கள்
90 டாங்குகள்
289 வானூர்திகள்
3 நீர்மூழ்கிகள் ~1,300 Free French casualties.
| casualties2 = 6,352 – 8,912
179 வானூர்திகள்
}}  
**சிரியா-லெபனான் போர்த்தொடர்** (*Syria–Lebanon Campaign*) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த சிரியா மற்றும் லெபனான் பகுதிகளைக் கைப்பற்ற மேற்கொண்ட போர் நிகழ்வுகளைக் குறிக்கிறது. ஜூன்-ஜூலை, 1941 காலகட்டத்தில் நடைபெற்ற இப்போர்த்தொடர் நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். இது எக்ஸ்போர்ட்டர் நடவடிக்கை என்று குறிப்பெயரிடப்பட்டிருந்தது.  
ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. அவ்வாறு பிரெஞ்சுக் கட்டுப்பாட்டில் இருந்த சிரியா, லெபனான் ஆகிய பகுதிகள் விஷி அரசின் கட்டுப்பாட்டுக்கு வந்தன. அங்கு ஜெர்மானியர்களுக்கு படைத்தள வசதிகளை அமைத்துக் கொள்ள விஷி அரசு அனுமதி அளித்தது. மேலும் ஆங்கில-ஈராக்கியப் போரின் போது ஈராக்கில் போரிட்ட அச்சு படைப்பிரிவுகள் சிரியாவைத் தளமாகக் பயன்படுத்த முயன்றன. இக்காரணங்களால் நேச நாட்டு தளபதிகள் சிரியா மற்றும் லெபனான் மீது படையெடுத்து அவற்றை ஆக்கிரமிக்கத் திட்டமிட்டனர். ஜூன் 8, 1941 இல் இத்தாக்குதல் தொடங்கியது. நான்கு பிரிவுகளாக நேச நாட்டுப் படைகள் சிரியா மீது படையெடுத்தன. பாலஸ்தீனத்திலிருந்து டமாஸ்கஸ் மற்றும் பெய்ரூட் நோக்கி இரு படைப்பிரிவுகள் முன்னேறின. மேலும் ஈராக்கிலிருந்து வடக்கு மற்றும் மத்திய சிரியாவை இரு படைப்பிரிவுகள் தாக்கின. இவை தவிர கடல் வழியாகவும் வான் வழியாகவும் விஷி படைகளை நேச நாட்டுப் படைகள் தாக்கின.  
ஒரு மாத கால சண்டைக்குப் பின்னர் விஷி படைகள் சரணடைந்தன. சிரியா மற்றும் லெபனான் டி கோலின் விடுதலை பிரெஞ்சுப் படைகளின் கட்டுப்பாட்டில் வந்தது. 1943 மற்றும் 1944 இல் முறையே லெபனான் மற்றும் சிரியா இரண்டிற்கும் விடுதலை பிரெஞ்சுப் படைகள் சுதந்திரம் வழங்கின. விடுதலை அடைந்த இரு நாடுகளும் உடனடியாக அச்சு நாடுகள் மீது போர் சாற்றின.
# மெந்தகாப் தோட்ட மாரியம்மன் ஆலயம்

**மெந்தகாப் தோட்ட ஸ்ரீ மஹா மாரியம்மன் ஆலயம்** (*Kuil Sri Maha Mariamman Ladang Mentakab*) மலேசியாவின் பகாங் மாநிலத்தில் உள்ள தெமர்லோ ( Temerloh ) மாவட்டத்தில் அமைந்திருக்கிறது. இந்த ஆலயம் சுமார் முக்கால் (3/4) ஏக்கர் நிலப் பரப்பளவில் மெந்தகாப் தோட்டப்புரத்தில் எழுப்பப்பட்டிருக்கின்றது. மெந்தகாப் தோட்டம் மற்றும் அதன் சுற்று வட்டாரத்தில் வசித்து வரும் இந்து மக்களின் முக்கிய வழிபாட்டுத் தலங்களில் ஒன்றான இவ்வாலயம் 85 ஆண்டு கால பழமை வாய்ந்தது. மாரியம்மனை மூல தெய்வமாகக் கொண்ட இந்த ஆலயம் மிகவும் சக்தி வாய்ந்ததாகவும் நாடி வந்தோர் வினை தீர்க்கும் ஆலயமாக அனைத்து பக்தர்களாலும் நம்பப்படுகிறது.
# மெந்தகாப் தோட்ட மாரியம்மன் ஆலயம்

## ஆலய வரலாறு

1925-ஆம் ஆண்டு வாக்கில் சுமார் 100 குடும்பங்கள் இயற்கை எழில் மிக்க இந்தத் தோட்டப்புறத்தில் வசித்து வந்தனர். இந்த தோட்டத்தில் வசித்து வந்த அதிகமானோர் பால் மரம் சீவுவராகவும் தோட்டத் தொழிலாளிகளாகவும் பணி புரிந்து வந்தனர். அப்படியாக தோட்டத் தொழிலாளியாக பணி புரிந்து வந்தவர்களிள் ஒருவர் அண்ணாமலை என்பவர். ஒரு முறை அவர் தோட்டத்தில் வேலை செய்து கொண்டிருந்தப் போது தற்செயலாக ஒரு பெரிய நாக பாம்புப் புற்றினைக் கண்டார். அப்புற்றில் அம்மனின் திருவுருவத்தைக் கண்டு திகைப்பும் ஆச்சிரியமும் அடைந்தார். இந்த விடயம் தோட்டத்து மக்களிடையே பரவத் தொடங்கியது. அனைவரும் அந்த அபூர்வத்தைக் கண்டு வியந்தனர். அன்றிரவே அண்ணாமலையின் கனவில் அம்மன் காட்சி அளித்து தான் அந்த புற்றில் வாசம் செய்வதாக அருளி சென்றாள். மறுநாள் தான் கனவில் கண்டதையும் அம்மனின் வாக்கினையும் தோட்டத்து மக்களிடம் தெரிவித்தார். அன்று முதல் தோட்டத்து மக்கள் அணைவரும் அந்த புற்று அமைந்திருக்கும் இடத்தை தூய்மையாகவும் புனிதமாகவும் பராமரித்து வந்தனர். பக்தியோடு அங்கு செல்லும் பக்தர்கள் பால், பழங்கள், முட்டை போன்றவற்றைப் படைத்து வழிபட்டனர்.  
அம்மன் பல முறை நாக வடிவில் வந்து பலருக்கு காட்சியும் அருளினையும் தந்து வந்தாள். பலர் தங்கள் மனக்குறைகளை அம்மனிடம் கூறி வேண்டி, அவை யாவும் சில நாட்களிலேயே முழுமையாக தீர்வுப் பெற்றதும் இந்த தோட்டது மக்களிடையே அசைக்க முடியாத நம்பிக்கையும் பக்தியும் பெருகியது. கோவில் இல்லாத ஊரில் குடி இருக்காதே என்பது முன்னோர்களின் வாக்கு. அதற்கேற்ப ஆரம்ப கால கட்டத்தில் வெறும் புற்றாக மட்டும் இருந்த இவ்விடத்தில் பலகையால் ஆன சிறு ஆலயத்தை அமைக்க இந்த தோட்டது மக்கள் முடிவெடுத்தனர். இதற்கான முயற்சிகளின் ஒன்றாக 1963-ஆம் ஆண்டு முதலாவது ஆலய நிர்வாக குழுவை அமைத்தனர். அன்றைய ஆண்டே ஆலய நிர்வாக குழுவில் முக்கிய பொருப்புகள் வகித்த எல்லன், முனியாண்டி, மற்றும் சின்னபையன் ஆகியோரின் கூட்டு முயற்சியில் பலகையால் ஆன ஆலயம் அமைக்கப்பட்டது.  
அதன் பின்பு அம்மனின் திருவுருவச் சிலையினை வைத்து அனைவராலும் வழிபாடு செய்து வரப்பட்டது. ஆலய வளாகத்திலேயே காவல் தெய்வமான முனீசுவரர் சிலையையும் வைத்து வழிபட்டனர். இந்த தோட்டத்து மக்கள் மூலவரான மாரியம்மனையே தங்களின் இஷ்ட தேவியாகவும் குல தேவியாக கொண்டு தொழுதனர். அன்றாடம் சிறப்புப் பூஜைகளும் ஆராதனைகளும் செய்து வழிபட்டனர். இக்கோவிலின் சிறப்புகள் சுற்று வட்டார மக்களிடையே பரவி நாளுக்கு நாள் ஆலயத்துக்கு வரும் பக்தர்களின் எண்ணிக்கைப் பெறுகியது.  
பல ஆண்டுகள் சென்றதால் பலகையால் ஆன இந்த ஆலயம் வலுவிழந்து பாதுகாப்புக்கு அச்சுறுத்தலாக அமைந்தது. பொது மக்களின் நிதி உதவியாலும் நிர்வாகத்தினரின் முழு முயற்சியாலும் 1980-ஆம் ஆண்டு இந்த ஆலயம் கற்களால் புதுப்பிக்கப்பட்டது. அன்றைய ஆண்டே இந்த ஆலயத்தின் முதலாவது கும்பாபிஷேகம் நடைபெற்றது. அதை தொடர்ந்து ஆலயத்தில் பல வசதிகள் மேம்படுத்தப்பட்டன. ஆலய அருகிலேயே உணவு சமைக்கும் கூடம் மற்றும் உணவு உட்கொள்ளும் இடமும் அமைக்கப்பட்டது. 2005-ஆம் ஆண்டு மீண்டும் இந்த ஆலயம் மறு சிரமைப்பு செய்யப்பட்டது. ஆலயத்தின் தரம் உயர்தும் வகையில் ஆலய உட்புறம் முழுதும் வண்ணக் கற்கள் (mosaic) பதிக்கப்பட்டது. ஆலயம் முளுமையும் மறுசாயம் பூசி புது பொலிவுப்பெற்றது. கழிவறை, நிகழ்வு மேடை போன்ற இதர வசதிகளும் உருவாக்கித்தந்தனர். அவ்வாண்டு மத்திய காலகட்டத்திலேயே இந்த ஆலயம் மூன்றாவது கும்பாபிஷேகமும் கண்டது. சுமார் 2000-திற்கும் மேற்பட்ட பக்தர்கள் அதில் கலந்துக் கொண்டனர். அன்று துவங்கி இன்று வரை மெந்தகாப் தோட்ட ஸ்ரீ மஹா மாரியம்மன் ஆலயம் பல பக்தர்களின் நம்பிக்கைக்குப் பாத்திரமாக அமைந்துக் கொண்டு வருகிறது.
# மெந்தகாப் தோட்ட மாரியம்மன் ஆலயம்

## ஆலய சிறப்பு நிகழ்வுகள்

இந்த ஆலயத்தில் ஆண்டு தோறும் பல சிறப்பு நிகழ்வுகளும் பூசைகளும் நடந்து வருகிறது. அவற்றுள் முதன்மை வகிப்பது தைப்பொங்கல். அதைத் தொடர்ந்து தைப்பூசம் இந்த ஆலயத்தில் வெகு சிறப்பாக கொண்டாடப்படுகிறது. ஆண்டு மத்தியில் ஆலய உற்சவம் நடத்தப்படுகிறது. தொடர்ந்தாற்போல் பத்தர்கள் பால்குடம் ஏந்தி தங்கள் நேர்த்திக் கடனைச் செலுத்தும் விழாவாக கொண்டாடப்படும் திருவிழா ஆலயத்துக்கு மேலும் சிறப்பு சேர்க்கிறது. முழுமுதற் கடவுளான விநாயகனுக்கு உகந்தத் தினமான விநாயகர் சதுர்த்தியும் இந்த ஆலயத்தில் கொண்டாடப்படுகிறது. ஆண்டிறுதி வாக்கில் இந்த ஆலயத்தில் தீபாவளி மற்றும் கார்த்திகைத் திருநாள் அன்று சிறப்புப் பூசைகள் செய்யப்படுகிறது. இதை தவிர இளைய தலைமுறையினரிடையே சமயப் பற்று வளர்க்கும் வண்ணம் ஆலயத்தில் சமய சொற்பொழிவும் திருமுறை வகுப்புக்களும் நடத்தி வருகின்றனர்.
# மெந்தகாப் தோட்ட மாரியம்மன் ஆலயம்

## ஆலயத்தில் உள்ள வசதிகள்

- உணவுத் தயரிக்கும் கூடம்
- உணவு உட்கொள்ளும் கூடம்
- தேர் நிறுத்தும் கூடம்
- நிகழ்வு மேடை
# அப்பலாச்சியன் தடம்

**அப்பலாச்சியன் தடம்** (*Appalachian Trail)* என்பது கிழக்கு ஐக்கிய அமெரிக்காவில் உள்ள குறிப்பிடத்தக்க காட்டு வழி நெடுந்தூர நடைபாதை மற்றும் மலையேற்றப் பாதை ஆகும். இப்பாதை ஜார்ஜியா மாகாணத்தில் உள்ள ஸ்பிரிங்கர் மலையில் இருந்து நியூஇங்கிலாந்தில் உள்ள காதடின் மலை வரை நீண்டு கிடக்கிறது. இதன் நீளம் தோராயமாக 3,510 கி.மீ ஆகும். இத்தடத்தின் பெரும்பகுதி காட்டுக்குள் இருந்த போதிலும் சிறுபகுதி நகரங்கள், சாலைகள் மற்றும் ஆறுகளால் குறுக்கிடப்படுகிறது.  
அப்பலாச்சியன் தடத்தைப் பலர் கடந்துள்ளனர். இதைக் குறித்து எண்ணற்ற புத்தகங்கள், வலைத்தளங்கள் உள்ளதுடன் இத்தடத்திற்கான இரசிகர் மன்றங்களும் பல உள்ளன.  
இத்தடத்தை அமெரிக்க அரசின் தேசிய பூங்கா சேவையும் அப்பலாச்சியன் தட பாதுகாப்பு அமைப்பு எனும் வணிக நோக்கற்ற அமைப்பும் பராமரிக்கின்றன.
# அப்பலாச்சியன் தடம்

## வரலாறு

இப்பாதை குறித்த எண்ணம் முதன் முதலில் பென்டான் மெக்காயே என்ற வனவியலாளரால் உருவாக்கப்பட்டது. நகரவாசிகள் காடு குறித்து அறிந்து கொள்ளும் விதமாக அவர் தனது திட்டத்தை உருவாக்கினார். தனது இத்திட்டத்தை அவர் நூலாகவும் வெளியிடச் செய்தார்.
# அப்பலாச்சியன் தடம்

## தாவர விலங்கினங்கள்

அப்பலாச்சியன் தடத்தில் ஆயிரக்கணக்கான தாவர விலங்கினங்கள் உள்ளன. இதில் இரண்டாயிரம் அருகி வரும் உயிரினங்களும் அடக்கம்.
அப்பலாச்சியன் பாதையில் செல்லும் ஒருவர் காணக்கூடிய பெரிய விலங்கு அமெரிக்க கருங்கரடி. செம்புத்தலையன், கிலுகிலுப்பைப் பாம்பு உள்ளிட்ட ஆபத்தான பாம்புகளும் இத்தடத்தில் உள்ளன. புகலிடங்களில் வசிக்கும் எலியினால் ஹண்டா வைரசு உள்ளிட்ட பல நோய்த் தொற்று ஏற்பட வாய்ப்பு உள்ளது.
# பாலக்காடு அரசு விக்டோரியா கல்லூரி

**அரசு விக்டோரியா கல்லூரி** (ஆங்கிலம்-Government Victoria College) 1887 ஆம் ஆண்டு, கேரள மாநிலத்தின் பாலக்காட்டில் உருவாக்கப் பட்டது. இது கேரளத்தின் ஆறு மாவட்டங்களைத் தன்னகத்தே கொண்டுள்ள, மலபார் பகுதியில் உள்ள மிகப் பழைமையான கல்லூரி ஆகும்.
# பாலக்காடு அரசு விக்டோரியா கல்லூரி

## தோற்றமும், வளர்ச்சியும்

இது 1866 ஆம் ஆண்டு, தரப்பள்ளியாக(rate school) உருவாக்கப்பட்டது. பின் பல்வேறு மாற்றங்களுக்கு உட்பட்டு, 1888ஆம் ஆண்டு இரண்டாம் நிலைகல்லூரியாக உயர்த்தப்பட்டு, தமிழகத்தின் சென்னைப் பல்கலைக்கழகத்துடன் இணைக்கப்பட்டது. மொழிவாரியான மாநிலங்கள் இந்தியாவில் உருவானதால், 1957ஆம் ஆண்டு, இக்கல்லூரி கேரளப் பல்கலைக்கழகத்துடன் இணைந்தது. தற்பொழுது இக்கல்லூரி கேரளத்தின் கோழிக்கோடு பல்கலைக்கழகத்துடன் இணைக்கப்பட்டுள்ளது.
# பாலக்காடு அரசு விக்டோரியா கல்லூரி

## கல்லூரி

- இக்கல்லூரியின் குறிக்கோளுரை, இலத்தீனில் **'Labunter et imputatur**' உள்ளது.
::இதன் ஆங்கிலப்பெயர்ப்பு, *the moments slip away and are laid to your account*ஆகும்.
:: தமிழில், **'உங்கள் வாழ்நாளில் கண்டறியாத நேரங்கள் குறிக்கப்படுகின்றன**' என்று பொருளாகிறது.
- இக்கல்லூரியில் கலை,வணிகம், அறிவியல் பாடங்கள் கற்பிக்கப்படுகின்றன. குறிப்பாக விலங்கியல் துறையில், முனைவர் பட்டத்திற்கான ஆய்வு வசதி உள்ளது.
# பாலக்காடு அரசு விக்டோரியா கல்லூரி

## கல்லூரி

### பயின்றோர்

| 1 | எம். கிருஷ்ணன் நாயர்
(b.1870 - d.1938) | உயர்நிலைப் பள்ளி
1885 - 1886 | மேனாள் திருவிதாங்கூர் சமஸ்தானத்தின் திவான் (1914–1920).
( 1932-இல் இவர் நினவாக கல்லூரிநுழைவாயில் கட்டப்பட்டது.) |
| --- | --- | --- | --- |
| 2 | கே. மாதவன் நாயர்
(b.1882 - d.1933) | உயர்நிலைப் பள்ளி
1900 - 1901 | சுதந்திரப்போராட்ட வீரர், கேரள காங்கிரசின் முதல் தலைவர்.(1925) |
| 3 | பேராசிரியர் பி.ஆர்.பிசாரோத்தி
(b.1909 - d.2002) | கல்லூரி முன்பருவப் படிப்பு
1923 - 1925 | இந்திய வானிலை ஆய்வியல் நிறுவனத்தை நிறுவியவர் (1962) |
| 4 | இ.எம்.எஸ். நம்பூதரி பட்
(b.1909 - d.1998) | உயர்நிலைப் பள்ளி
1928 - 1929 | கேரளாவின் முதல் முதலமைச்சர்
(1957–1959) |
| 5 | நீதியரசர்.வி.ஆர் கிருட்டிண ஐயர்
(b.1915 - ) | கல்லூரி முன்பருவப் படிப்பு
1931 - 1933 | உச்சநீதி மன்ற நீதிபதி
(1973–1980) |
| Sri எம்.டி. இராமனாதன்
(b.1923 - d.1984) | கல்லூரி முன்பருவப் படிப்பு, இளம்அறிவியல் பட்டம்(இயற்பியல்)
1939 - 1943 | கர்நாடக இசை யின் வாய்ப்பாட்டாளர் & அமைப்பாளர் |  |
| 7 | ஓ.வி. விசயன்
(b.1930 - d.2005) | கல்லூரி முன்பருவப் படிப்பு, இளங்கலை பொருளாதாரப் பட்டம்.
1949 - 1953 | கேலிச்சித்திரப்பட வல்லுனர். |
| 8 | டி.என். சேசன்
(b.1932 - ) | கல்லூரி முன்பருவப் படிப்பு
1947 - 1949 | தலைமைத் தேர்தல்அதிகாரி
(1990–1996) |
| 9 | இ. சிறீதரன்
(b.1932 - ) | கல்லூரி முன்பருவப் படிப்பு
1947 - 1949 | கொங்கன் இரயில்வேயின் வடிவமைப்பாளர்,அவைத்தலைவர், தில்லி இரயில்வே. |
| 10 | எம்.டி. வாசுதேவன் நாயர்
(b.1933 - ) | கல்லூரி முன்பருவப் படிப்பு,இளம்அறிவியல்பட்டம்(வேதியியல்)
1949 - 1953 | தேசிய விருது பெற்ற திரைப்பட உருவாக்குனர். (Jnanpeeth Award Winner-1995), |
| 11 | முனைவர்.கே.என். பணிக்கர்
(B.1936- ) | இளம்அறிவியல்பட்டம்(வேதியியல்)
1953 - 1956 | உலகப் புகழ் வரலாற்று ஆய்வாளர். |
# அமர் சிங் (அரசியல்வாதி)

**அமர் சிங் ** (Amar Singh, , 27 சனவரி 1956) இந்திய மாநிலம் உத்தரப் பிரதேசைச் சேர்ந்த ஓர் அரசியல்வாதியும் சமாஜ்வாடி கட்சியை நிறுவிய தலைவர்களில் ஒருவருமாவார். அவரது தூய இந்தி வன்மைக்காகவும் அரசியல் தொடர்புகளுக்காகவும் பெரிதும் அறியப்படுபவர். பல ஊழல் குற்றச்சாட்டுக்கள் இவர்மீது நிலுவையில் உள்ளது சமாஜ்வாடிக் கட்சியின் பொதுச்செயலாளராகவும் மக்களவை உறுப்பினராகவும் இருந்தவர். சனவரி 6, 2010 அன்று கட்சித்தலைவர் முலாயம் சிங் யாதவுடனான மனவேற்றுமை காரணமாக அக்கட்சியின் அனைத்துப் பதவிகளிலிருந்தும் விலகினார் [; பின்னர் கட்சித் தலைமை அவரை அப்பதவிகளிலிருந்து நீக்கியது.  
நாடாளுமன்றத்தில் அரசுக்கு ஆதரவாக வாக்களிக்க ஒரு கோடி ரூபாய் பணம் தரப்பட்ட எழுந்த வழக்கில் இவரது உதவியாளர் எனக் கருதப்படும் சஞ்சீவ் சக்சேனா கைது செய்யப்பட்டுள்ளார்; இவரும் இவ்வழக்கில் தொடர்புடையவராக காவல்துறை கருதுகிறது.
# ஆனையூட்டு

**ஆனையூட்டு** என்பது கேரள மாநிலத்தில் யானைகளுக்கு தங்களால் இயன்ற பழங்கள், கரும்பு, வெல்லம் மற்றும் அரிசி போன்றவற்றை வழங்கி ஆசி பெறும் நிகழ்வு ஆகும். கேரளாவில் மலையாளத்தின் கற்கடக மாதப் பிறப்பின் போது திருச்சூர் நகரிலுள்ள வடக்குநாதன் கோயிலில் (சிவன் கோயிலில்) இவ்விழா சிறப்புடன் நடைபெறுகிறது. இவ்விழாவிற்கு பக்தர்கள் அதிக அளவில் வருவதுடன் அங்கு நிறுத்தப்படும் பல யானைகளுக்கு உணவளித்து மகிழ்கின்றனர்.
# சௌராட்டிரர்

**சௌராட்டிரர்** (*Saurashtra people* அல்லது *Saurashtrians* அல்லது *Saurashtra Brahmins*) இந்தியாவின், குஜராத் மாநிலத்தின் சௌராஷ்டிர தீபகற்ப பகுதியை பூர்விகமாகக் கொண்டவர்கள் ஆவர்.  
தற்போதைய குசராத்து மாநிலத்தில் உள்ள கிர் சோம்நாத் மாவட்டம், தேவபூமி துவாரகை மாவட்டம், அம்ரேலி மாவட்டம், போர்பந்தர் மாவட்டம், ஜாம்நகர் மாவட்டம், ராஜ்கோட் மாவட்டம், பவநகர் மாவட்டம், மோர்பி மாவட்டம், சுரேந்திரநகர் மாவட்டம், போடாட் மாவட்டம், ஜூனாகாத் மாவட்டம் மற்றும் அகமதாபாத் மாவட்டத்தின் கிழக்கு மற்றும் தென்கிழக்குப் பகுதிகளில் வாழ்ந்தவர்கள். தில்லி சுல்தானியர்களின் அச்சுறுத்தல் காரணமாக இம்மக்கள், பொ.ஊ. 1025 முதல் சௌராஷ்டிர தீபகற்ப பகுதியை விட்டு வெளியேறி, தற்கால மகாராட்டிரா மற்றும் கருநாடகா என பல மாநிலங்களில் தங்கி புலம்பெயர்ந்து, இறுதியாகத் தமிழ்நாட்டில் வாழ்கின்றனர்.
# சௌராட்டிரர்

## பெயர்க் காரணம்

அவர்களின் பெயரில் சௌராஷ்டிரா மற்றும் சௌராஷ்டிரி உள்ளிட்ட பல மாற்று எழுத்துப்பிழைகள் உள்ளன. சௌராஷ்டிரியர்கள் பேச்சுவழக்கில் தங்களுக்குள் பால்கர் என்று அழைக்கப்படுகிறார்கள். அவர்கள் *பட்டுநூல்காரர்* என்றும் அழைக்கப்படுகிறார்கள், ஆனால் அந்த சொல் வழக்கொழிந்துவிட்டது.  
சௌ எனும் சொல் இந்தி மொழியில் (सौ) = நூறு எனவும்,
ராஷ்டிரம் எனும் சொல்லிற்கு *பரந்த நிலப்பகுதிகள் அல்லது நாடு (தேசம்)* என்றும் பொருள்படும். நூறு பகுதிகளில் வாழ்ந்தவர்கள் இவர்கள் என இந்தி மொழியில் செளராஷ்டிரர் என வழங்கலாயிற்று. மேலும் ’செளரம்’ எனும் சொல் சமசுகிருதம் மொழியில் சூரியனை குறிக்கும்; செளராஷ்டிர மக்கள் சூரியனை வணங்குவோர் என்றும் பொருள்படும். ஸ்ரீகிருஷ்ணனும் சூரியனை வழிபடும் மரபினர் என்பது இங்கு நினைவு குறிப்பிடத்தக்கது.
# சௌராட்டிரர்

## புலப்பெயர்வுகள்

பொ.ஊ. 1024-1025-இல் கஜினி முகமது சௌராட்டிர தேசத்தினையும், சோமநாதபுரத்தில் உள்ள சிவன் கோயிலையும் சூறையாடிய பின், அங்கு வாழ்ந்த சௌராட்டிரர்களின் பெரும் பகுதியினர், தேவபூமி துவாரகை மாவட்டத்தின் தலைமையகமான காம்பாலியம் நகரத்தில் குடியேறி அறுபது ஆண்டுகள் வாழ்ந்த பின், தற்போதைய மகாராட்டிரத்தில் உள்ள தேவகிரியில் குடியேறி 300 ஆண்டுகள் வாழ்ந்தனர். பின்னர் தில்லி சுல்தான் அலாவுதீன் கில்சியின் படைத்தலைவரான மாலிக் கபூர் தேவகிரியை பொ.ஊ. 1307-இல் கைப்பற்றியபின்பு, விஜயநகரப் பேரரசில் பொ.ஊ. 1312-இல் குடியேறினர். விஜயநகரப் பேரரசு, பாமினி சுல்தான்களால் ஆக்கிரமிப்பு செய்யப்பட்ட பின்னர் சௌராட்டிர சமூக மக்கள் 1575க்குப் பின்னர் தஞ்சை நாயக்கர்கள் மற்றும் மதுரை நாயக்கர்கள் ஆண்ட தமிழ்நாட்டின், மதுரை, கும்பகோணம், சேலம், தஞ்சாவூர், பரமக்குடி, இராமநாதபுரம், திருநெல்வேலி, நாகர்கோவில் ஆகிய பகுதிகளில் குடியேறினர்.
# சௌராட்டிரர்

## சௌராஷ்ட்ர விஜயாப்தம்

மாநிலத்தின் சௌராஷ்டிரா பகுதிகள்]]  
சௌராட்டிரர்கள் சௌராட்டிர தேசத்திலிருந்து வெளியேறி, விசயநகரப் பேரரசில் குடியேறிய ஆண்டான பொ.ஊ. 1312ஆம் ஆண்டு முதல் சௌராஷ்ட்டிர விஜயாப்தம் துவங்குகிறது.  
தமிழ்நாட்காட்டியின்படி சித்திரை மாதம் முதலாம் நாள் சௌராஷ்ட்டிரர்களின் புத்தாண்டு துவங்குகிறது. 14 ஏப்ரல் 1312 முதல் 13 மார்ச் 2019 முடிய உள்ள காலம் வரை சௌராஷ்ட்டிர விஜயாப்தம் 707 ஆண்டுகள் நிறைவு பெற்றுள்ளது.
# சௌராட்டிரர்

## மக்கள்தொகை பரம்பல்

2011ஆம் ஆண்டு மக்கள் தொகை கணக்கீட்டின்படி இந்தியாவில் மொத்தம் 2 மில்லியன் சௌராட்டிரர்கள் வாழ்கிறார்கள். இந்திய நடுவண் அரசு சௌராட்டிர சமூகத்தை இதர பிற்படுத்தப்பட்ட வகுப்பினரில் சேர்த்துள்ளது. தமிழ்நாடு அரசு, சௌராட்டிர சமூகத்தை பிற்படுத்தப்பட்டோர் வகுப்பில் சேர்த்துள்ளது.
# சௌராட்டிரர்

## வாழ்விடங்கள்

சௌராட்டிர மொழி பேசும் மக்கள் தமிழ்நாட்டில் காஞ்சிபுரம், ஆரணி, ஆம்பூர், வாலாஜாபேட்டை, புவனகிரி, சிதம்பரம், சேலம், அம்மாபேட்டை நாமக்கல், இராசிபுரம், பரமத்தி, தஞ்சை, திருபுவனம், தாராசுரம், துவரங்குறிச்சி, திருவாரூர், கும்பகோணம், திருவையாறு, அம்மையப்பன், சேலம், தஞ்சாவூர், அய்யம்பேட்டை, திருச்சி, உறையூர், திருவப்பூர் (புதுக்கோட்டை), இலுப்பூர், பரம்பூர், அறந்தாங்கி, திண்டுக்கல், பெரியகுளம், நிலக்கோட்டை, மதுரை, பரமக்குடி, எமனேஸ்வரம், இராமநாதபுரம், பாளையங்கோட்டை, கிளாக்குளம், வெள்ளாங்குழி, புதுக்குடி, வீரவநல்லூர், கோட்டாறு (நாகர்கோவில்), மற்றும் கன்னியாகுமரி.
# சௌராட்டிரர்

## கோத்திரமும் குடும்பப் பெயர்களும்

சௌராட்டிரர்களின் சமுதாயம், பண்டைய வேதகால 64 ரிசிகளின் பெயர்களில் கோத்திரங்களாகப் பிரிந்து உள்ளனர். ஒரே கோத்திரத்தில் பிறந்தவர்கள் திருமண உறவு வைத்துக் கொள்வதில்லை. இவர்கள் யசூர் வேதம், ஆபஸ்தம்ப சூத்திரத்தின்படி அனைத்துச் சடங்குகள் இச்சமூகப் புரோகிதர்கள் செய்கின்றனர். ஒரு கோத்திரத்தில் பல குடும்பப் பெயர்கள் கொண்டுள்ளது. பெரும்பாலான குடும்பப் பெயர்கள், காரணப் பெயர்களாலும் பட்டப் பெயர்களாலும் அழைக்கப்படுகிறது.
# சௌராட்டிரர்

## மொழி

இவர்கள் பேசும் மொழி, சமஸ்கிருதத்தின் பேச்சு மொழியான பிராகிருதம் என்ற குடும்ப மொழியிலிருந்து பிரிந்த கிளை மொழியான ’சௌரஸேனி’ மொழியாகும். இந்த ‘சௌரஸெனி’ மொழியைத் தான் சௌராட்டிரர்கள் தேசத்தில் இருந்தபோது பேசினர். இந்த மொழி குறித்து 1861 மற்றும் 1907 ஆகிய ஆண்டுகளில் ராண்டேல் மற்றும் ராபர்ட் கால்டுவெல் ஆகியவர்கள் ஆய்வு செய்து, தமிழ்நாட்டு சௌராட்டிரர்கள் பேசும் மொழி ‘சௌரஸேனி” என்று உறுதிப்படுத்தியுள்ளனர். இந்தியாவின் மேற்குப் பகுதியில் புழக்கத்தில் இருந்த பிராகிருத மொழியிலிருந்து வளர்ந்தவைகள்தான், ”சௌராஷ்ட்ரீ’, ’அவதி’, மற்றும் ’மஹராஷ்ட்ரீ’ மொழிகள். ’சௌரஸேனி’ மொழியிலிருந்து வளர்ந்தவைகள் தான் இன்றைய குஜராத்தி மற்றும் இராஜஸ்தானி மொழிகள்” என்று *கலைக்களஞ்சியம்* (பகுதி 7. பக்கம் 301) கூறுகிறது.  
தமிழ்நாட்டில் வாழும் சௌராட்டிரர்கள் பேசும் மொழியை சௌராஷ்ட்ரம் என்று அழைக்கிறது. இவர்கள் பயன்படுத்தும் சௌராஷ்டிர மொழி எழுத்து வடிவத்தை மதுரை போராசிரியர் தொ. மு. இராமராய் (1852-1913) என்ற சௌராட்டிர மொழி அறிஞர், வட மொழி பேராசிரியரான சதுர்வேதி இலக்குமணாச்சாரியர் என்பவரின் உதவியுடன், சௌராட்டிர மொழி எழுத்துக்களை சீர்திருத்தி, புதிய வடிவில் சௌராஷ்டிரா மொழியில் பல பாடநூல்கள் அச்சிட்டு வெளிட்டுள்ளார். இம்மொழிக்கான இலக்கணத்தை மதுரை, தொ. மு. இராமராய் மற்றும் சேலம், புட்டா. ந. அழகரய்யர் ஆகியவர்கள் செம்மைப்படுத்தி புதிய இலக்கண நூல்களாக அச்சிட்டு வெளியிட்டனர்.
# சௌராட்டிரர்

## புகழ் பெற்றவர்கள்

- வேங்கடரமண பாகவதர்
- வேங்கட சூரி சுவாமிகள்
- நடனகோபால நாயகி சுவாமிகள்
- கே. வி. இராமாச்சாரி
- எல். கே. துளசிராம்
- டி. கே. இராமா
- என். எம். ஆர். சுப்பராமன்
- என். எம். ஆர். கிருட்டிணமூர்த்தி
- பி. எஸ். ஏ. கிருட்டிணய்யர்
- எம். வி. வெங்கட்ராம்
- சி. எஸ். இராமாச்சாரி
- கே. எல். என். கிருஷ்ணன்
- கே. எல். என். ஜானகிராம்
- என். எம். ஆர். கிருட்டிணமூர்த்தி
- பி. எஸ். ஏ. கிருட்டிணய்யர்
- எம். வி. வெங்கட்ராம்
- பி. கே. ஆர். லெட்சுமிகாந்தம்
- கசின் ஆனந்தம்
- கே. ஆர். சேதுராமன்
- பி. வி. நரசிம்ம பாரதி
- பத்மஸ்ரீ. டி. எம். சௌந்தரராஜன்
- ஏ.எல். ராகவன்
- லீலாவதி
- கே. எஸ். ராமகிருஷ்ணன்
- எஸ். எஸ். சரவணன்
- தா. கு. சுப்பிரமணியன்
# சௌராட்டிரர்

## புகழ் பெற்றவர்கள்

### ஆரியங்காவு கோயில்

கேரளாவிலுள்ள ஆரியங்காவு ஐயப்பன் கோவில் கோயிலில் மார்கழி மாதத் திருவிழாவின் போது சௌராட்டிர சமூகத்தினருக்கு தனி மரியாதை அளிக்கப்படுகிறது. அதாவது இங்குள்ள தர்மசாஸ்தாவிற்கு சௌராட்டிரப் பெண்ணை திருமணம் முடிக்கும் நிகழ்வாக ஒரு விழா உள்ளது. இதன்படி "ஆரியங்காவு தேவஸ்தான சௌராட்டிர மகாஜன சங்கத்தினர்" இங்கு பெண் வீட்டார் என்கிற முறையில் திருமணத்திற்கு வேண்டிய பொருட்களோடு வந்து ஓரிடத்தில் தங்கி திருமண ஏற்பாடுகளைச் செய்கிறார்கள். பிள்ளை வீட்டார் செய்ய வேண்டிய மரியாதைகளை மறக்காமல், முதல் நாள் பாண்டிய அரசன் பணமுடிப்பு அளிக்கும் சடங்கையும் தேவஸ்தானத்தார் நிறைவேற்றி வைக்கின்றனர். அன்று சௌராட்டிரர்கள் குடும்பத்தோடு மணப்பெண்ணைத் திருமணத்திற்கு அழைத்து வரும் பாவனையில் அருகிலுள்ள மாம்பழத் துறைக்குச் சென்று அங்குள்ள பகவதியையும் வணங்கி வருகின்றனர்."
# சௌராட்டிரர்

## தொழில் மற்றும் வணிகம்

1975-க்கு முன்னர் பெரும்பாலான சௌராட்டிர மக்கள் பட்டுச்சேலை, பட்டு வேட்டி, சரிகை வேட்டி, கோடம்பாக்கம் சேலைகள் மற்றும் சுங்குடி சேலை நெய்பவர்களாக இருந்தனர். மேலும் பருத்தி நூல், சாயப் பவுடர் விற்பனையாளர்களாகவும், சாயப்பட்டறைகளையும் நடத்தி வந்தனர். கைத்தறி நெசவு வளர்ச்சி குன்றியதால், தற்போது இம்மக்கள் மின்னியல் மற்றும் மின்னனுவியல் கருவிகள் விற்பனை மற்றும் கணினி தொழில்நுட்பத் தொழிலில் அதிகம் ஈடுபட்டுள்ளனர். இம்மக்களில் சேலம் நகரத்தின் செவ்வாய்ப்பேட்டை பகுதியில் வாழ்பவர்கள் வெள்ளிக் கொலுசு போன்ற நகை உற்பத்தியாளர்களாக உள்ளனர்.
# சௌராட்டிரர்

## ஆய்வு நூல்கள்

சௌராட்டிரர்களைப் பற்றி எ.சே. சாண்டர்சு (A.J. Saunders) என்பார் 1927-இல் ஆய்வு நூல் எழுதியுள்ளார். மேலும் இம்மக்களின் மொழி, கலாசாரம், வரலாறு மற்றும் இலக்கியங்கள் குறித்து பல இந்திய அறிஞர்களும், மேலை நாட்டு அறிஞர்களும் ஆராய்ச்சி செய்து ஆய்வுக் கட்டுரைகள் எழுதியுள்ளனர். அவர்கள் விபரம் வருமாறு:  
- தர்ஸ்டன் எட்கர் (1909), தென்னிந்திய சமூகங்களும், பழங்குடியினரும், தொகுதி 1, பக்கம் 160-167-இல் சௌராஷ்ட்ர சமூகத்தவர்கள் பற்றி எழுதியுள்ளார்.
- எச்.என். ராண்டல் (1949), மதுரை சௌராட்டிரர்கள் குறித்தான ஆய்வு நூல்
- வி. சுந்தரராமய்யர் (1964), சௌராஷ்ட்ர பிராமணர் சரித்திரம்
- ஐ.ஆர். தவே, (1976),தென்னிந்திய சௌராட்டிரர்கள்: மொழி, இலக்கியம் மற்றும் கலாசாரம் குறித்தான ஆய்வு நூல, ராஜ்கோட்,சௌராஷ்ரா பல்கலைக்கழகம், XXII+312pp
- எம்.எஸ். கோபாலகிருஷ்ணன் (1966), சென்னை மாநில சௌராஷ்டிர சமூக ஆய்வுக் கட்டுரை, Madras: The Institute of Traditional Culture.
- Uchida Noriko, ஜப்பான், சௌராட்டிரகளின் ”வாய் மொழி இலக்கியங்கள்” குறித்தான ஆய்வு நூல்,1979.
- உசித நொரிகொ, ஜப்பான், 1990, திருப்பதி வாழ் சௌராட்டிரர்களின் மொழி ஆய்வு நூல்,1990.
- உசித நொரிகொ, ஜப்பான், 1990, சௌராட்டிரம்-ஆங்கில மொழி அகராதி நூல்,1990.
- முனைவர் வீ. ரேணுகாதேவி, An Indo - Aryan Language in Madurai (பிரியா பதிப்பகம், திருச்சிராப்பள்ளி)
# சௌராட்டிரர்

## குறிப்பிடத்தக்க நபர்கள்

### சாகித்திய அகாதமி விருது பெற்றவர்கள்

- **காதுகள்** எனும் தமிழ் நாவலுக்கு சாகித்திய அகாதமி விருது பெற்றவர் எம்.வி. வெங்கட்ராம், (கும்பகோணம்).
# சௌராட்டிரர்

## குறிப்பிடத்தக்க நபர்கள்

### பாஷா சம்மான் விருது பெற்றவர்கள்

- மொழிச் சிறுபான்மையினர் பேசும் மொழியின் மேம்பாட்டிற்காக சாகித்திய அகாதமி நிறுவனம் வழங்கும், சாகித்திய அகாதமியின் பாஷா சம்மான் விருதுகள், 2006-ஆம் ஆண்டில், சௌராட்டிர மொழி வளர்ச்சிக்கு பாடுபட்ட கே. ஆர். சேதுராமன் மற்றும் தா. கு. சுப்பிரமணியன் ஆகியோர்களுக்கு வழங்கப்பட்டது.
- 21 டிசம்பர் 2016 அன்று மதுரை டி. ஆர். தமோதரனுக்கும், கோயம்புத்தூர் சரோஜா சௌந்திரராஜனுக்கும் சேர்த்து கூட்டாக பாஷா சம்மான் விருதுகள் வழங்கப்பட்டது.
# சௌராட்டிரர்

## இவற்றையும் காண்க

- சௌராட்டிர மொழி
- சௌராஷ்டிர மொழி எழுத்து
# ஆனாபானாசதி

**ஆனாபானாசதி** (Mindfulness of Breathing) புத்தபகவானால் அருளப்பட்ட தியானமுறைகளுள் ஒன்றாகும். ஆனாபானசதி என்பது விழிப்புடன் மூச்சினை அவதானித்தல் எனப் பொருள்படும். புத்தபகவானால் அருளப்பட்ட சத்திபாதன சூத்திரத்தில் ஆனாபானாசதி பற்றிக் குறிப்பிடப்பட்டுள்ளது. ஆனாபானாசதி (சமஸ்கிரதத்தில் ஆனாபானா ஸ்மிருதி) “ஆனா“, ”ஆபானா“, ”சதி” என்னும் சொற்களின் கூட்டாகும். ஆனா என்பது உட்சுவாசத்தினையும், ஆபானா என்பது வெளிச் சுவாசத்தினையும், சதி என்பது விழிப்புடனவதானித்தலையும் குறிக்கும்.
# ஆனாபானாசதி

## தியானமுறை

இப்பயிற்சியை மேற்கொள்வதற்குச் சாதகன் வனத்திற்கோ, மரத்தின் அடிக்கோ, அல்லது வெறுமையான இடத்திற்கோ சென்று பத்மாசனமிட்டு அமர்ந்து தனது கண்களை மூடிக் கைகளை மடியில் வைத்து மனத்தை உடல் உணர்வுகளிற் செலுத்தி தனது உடல் தளர்வாயிருத்தலை உறுதி செய்யவேண்டும். இது மனத்தினை ஓரளவு அமைதியுறச் செய்வதற்கேயாம்.  
பின் மனத்தைச் சுவாசத்திற் திருப்பவேண்டும். உள்மூச்சு, வெளிமூச்சு என்பன மூக்கு நுனியில் அல்லது மேலுதட்டில் செல்வதை விழிப்புடன் அவதானித்தல் வேண்டும். மூச்சை வலிந்து உள்ளிளுக்கவோ வெளியேற்றவோ கூடாது. மாறாக இயற்கையான மூச்சினை விழிப்புடன் அவதானிக்க வேண்டும்.
# அ. சிதம்பரநாதச் செட்டியார்

**அ. சிதம்பரநாதன் செட்டியார்** (ஏப்ரல் 3, 1907 – நவம்பர் 22, 1967) தமிழகத் தமிழறிஞரும், தமிழ்ப் பேராசிரியரும் ஆவார்.
# அ. சிதம்பரநாதச் செட்டியார்

## வாழ்க்கைச் சுருக்கம்

இவர் குடந்தை என்றழைக்கப்படும் கும்பகோணத்தில் அமிர்தலிங்கம் - பார்வதி என்பவருக்குப் பிறந்தார். அங்குள்ள நேட்டிவ் உயர்நிலைப்பள்ளியில் பள்ளியிறுதி வகுப்புவரை படித்துத் தேர்ந்தார். 1928-ஆம் ஆண்டில் குடந்தை அரசுக் கல்லூரியில், இளங்கலைத் தேர்வில் மாநிலத்திலேயே முதல் மாணவராக தேர்ச்சி பெற்று. "டாக்டர் ஜி. யு. போப் நினைவு" தங்கப் பதக்கத்தை வாங்கினார். அருந்தமிழ்த் தொண்டின் மூலம் முத்திரை பதித்த இவரை தருமபுரம் ஆதீனம், "செந்தமிழ்க் காவலர்" எனும் சிறப்புப் பட்டம் தந்து கெளரவித்தது. தமிழிலும்,ஆங்கிலத்திலும் புலமை பெற்றார்.  
அண்ணாமலைப் பல்கலைக்கழகத்தில் படித்து முதுகலைப் பட்டமும், முனைவர் பட்டமும் பெற்றவர். 1943-ஆம் ஆண்டு "தமிழ்ச் செய்யுள் வரலாறு" என்ற தலைப்பில் ஆய்வு செய்து, முனைவர் பட்டத்தை முதன்முதலில் பெற்ற சிறப்புக்குரிய தமிழறிஞர் ஆவார்.
# அ. சிதம்பரநாதச் செட்டியார்

## பணிக்காலம்

சென்னை புதுக்கல்லூரியிலும், பாலக்காடு அரசினர் கலைக்கல்லூரியிலும் விரிவுரையாளராகவும், 1946 முதல் 1958 வரை அண்ணாமலைப் பல்கலைக்கழகத்தில் தமிழ்ப் பேராசிரியராகவும், தமிழ்த்துறைத் தலைவராகவும் பணியாற்றினார். இவரது தமிழ்த்துறைப் பணிகளைப் பாராட்டி பெரியார் 27.7.46 அன்றைய குடியரசு இதழில் பாராட்டுரை வழங்கியுள்ளர். 1948ஆம் ஆண்டில் அப்பல்கலைக்கழகத்தின் இடைக்காலத் துணைவேந்தராக ஐந்து மாதங்கள் பணியாற்றியுள்ளார். துணைவேந்தராகப் பணியாற்றிய, முதல் தமிழ் பேராசிரியர் இவர் தான். பட்டதாரிகள் தொகுதியில் இருந்து பல்கலைக்கழக மேலவைக்கும், பட்டதாரி ஆசிரியர் தொகுதியில் இருந்து, அகாதெமிக் கவுன்சிலுக்கும் தேர்வு செய்யப்பட்ட முதல் தமிழாசிரியர் இவரே ஆகும். சாகித்திய ஆக்காதமியின் உறுப்பினராகவும், மதுரைத் தியாகராசர் கல்லூரியின் முதல்வராகவும் பணியாற்றியுள்ளார்.  
மலேசியா, சிங்கப்பூர், இங்கிலாந்து, இசுக்கொட்லாந்து, பிரான்சு, இத்தாலி, சுவிட்சர்லாந்து போன்ற நாடுகளுக்குச் சென்று, தமிழின் சிறப்பை நன்கு உணர்த்தினார்.1960ஆம் ஆண்டு, உருஷிய நாட்டுத் தலைநகரம் மாஸ்கோ நகரில் நடைபெற்ற அனைத்துலக புலவர் மாநாட்டுக்கு இந்திய நாட்டின் பிரதிநிதியாகச் சென்றார்.  
1961ஆம் ஆண்டில் தில்லியில் நடைபெற்ற அனைத்துலக இலக்கியப் பேரறிஞர் கருத்தரங்கில் பங்கேற்று, உலக மொழிகளில் விழுமிய தமிழிலக்கியங்களின் செறிவை உலகுக்கு உணர்த்த விரும்பி, ஆங்கிலத்தில் உரையாற்றிப் பெரும் புரட்சியை ஏற்படுத்தி அனைவரையும் திகைப்பில் ஆழ்த்தினார். 1964ஆம் ஆண்டு பட்டதாரி ஆசிரியர் தொகுதியிலிருந்து கடும் போட்டிக்கிடையே சென்னை மேலவை உறுப்பினராகத் தேர்ந்தெடுக்கப்பட்டார். மேலவையில் இவரது உரை அனைவரும் பாராட்டும் வண்ணம் அமைந்தது.  
எத்தனையோ கல்லூரிகளில் பணியாற்றினாலும், தம் இறுதிக்காலத்தில், மதுரை தியாகராசர் கலைக்கல்லூரியின் முதல்வராக 1965ஆம் ஆண்டு முதல் 1967 வரை பணியாற்றியதையே, தம் வாழ்வில் கிட்டிய பெரும்பேறாகக் கூறியுள்ளார்.
# அ. சிதம்பரநாதச் செட்டியார்

## இவர் இயற்றிய நூல்கள்

இவர் எழுதிய நூல்களில் பின்வருவன முக்கியமானவையாகக் கருதப்படுகின்றன.  
- தமிழோசை
- முன்பனிக்காலம்
- இளங்கோவின் இன்கவி
- தமிழ் காட்டும் உலகு
- செங்கோல் வேந்தர்
- தமிழ்ச் சிறுகதையின் தோற்றமும் வளர்ச்சியும்
- கட்டுரைக்கொத்து
- An Introduction To Tamil Poetry' -தமிழ்க் காப்பியங்களின் சிறப்பினை நிலைநாட்டிய நூலை, சிலப்பதிகாரத்தினையும் அடிப்படையாகக் கொண்டு எழுதினார்.
- சென்னைப் பல்கலைக்கழகத் துணைவேந்தர் டாக்டர் ஏ.இலட்சுமணசாமி முதலியாரின் வேண்டுகோளுக்கிணங்க, "ஆங்கிலம் - தமிழ்ச் சொற்களஞ்சியம்" எனும் அரிய நூலுக்குத் தலைமைப் பதிப்பாசிரியராகப் பொறுப்பேற்றுத் திறம்பட, 1959 ஆம் ஆண்டு முதல் 1965 வரைப் பணியாற்றினார்.
- Advance Study of Tamil Prosody
- CILAPPADIKARAM THE EARLIEST TAMIL EPIC
- உழைப்பால் உயர்ந்த ஒருவர்
- தமிழ்ச் சிறுகதையின் தோற்றமும் வளர்ச்சியும்
- பெரியார் மன்றோ
- மன்னுயிர்க்கு அன்பர்
# அ. சிதம்பரநாதச் செட்டியார்

## மறைவு

ஏ. சி. செட்டியார் என்று அழைக்கப்பட்ட இவர் மதுரையில் 1967 நவம்பர் 22 அன்று காலமானார்.
# அ. சிதம்பரநாதச் செட்டியார்

## மேற்கோள்களும் உசாத்துணைகளும்

- கே.இளந்தீபன் 'தஞ்சை மண்ணில் தமிழ்ச் சான்றோர்கள்' குடந்தைத்தமிழ்ச் சங்கம் வெளியீடு.
- தமிழகம்.வலை தளத்தில், சிதம்பரநாதன் செட்டியார் எழுதிய நூல்கள்
# காமாட்சிபுரம்

**காமாட்சிபுரம்** என்பது தேனி மாவட்டம், உத்தமபாளையம் வட்டம், சின்னமனூர் ஊராட்சி ஒன்றியத்தில் உள்ள ஓர் அழகிய சிற்றூராகும். இங்குள்ள காளியம்மன் கோயில் இவ்வூரின் ஒரு சிறப்பாகும்.இவ்வூராட்சியின் ஊரமைப்பு சிறப்பாக அமைந்துள்ளது. இங்கு ஒரு துவக்கப்பள்ளியும், மேநிலைப்பள்ளியும் உள்ளது. இவ்வூரின் முக்கிய தொழிலாக விவசாயம் உள்ளது. இவ்வட்டாரத்தில் இவ்வூர் கல்விக்கு சிறப்பு பெற்றதாகும்.கல்வியிற் சிறந்த காமாட்சிபுரம் என்பது வட்டார வழக்கு.
# காமாட்சிபுரம்

## அமைவிடம்

மாவட்ட தலைநகரான தேனியிலிருந்து ௩௦ கி.மீ தொலைவில் அமைத்துள்ளது. எரக்கோட்டைப்பட்டி மற்றும் அழகாபுரி ஆகிய ஊர்களை இணைத்து ஊராட்சியாக திகழும் சிற்றூர் இது .
# காமாட்சிபுரம்

## அமைவிடம்

### எல்லைகள்:

தெற்கே சீப்பாலக்கோட்டை மற்றும் கள்ளப்பட்டி, வடக்கே வேப்பம்பட்டி மற்றும் பூமாலைக்குண்டு ஆகிய சிற்றுகளையும் கிழக்கே அழகாபுரியையும் மேற்கே எரக்கோட்டைப்பட்டியையும் தனது எல்லைகளாகக் கொண்டுள்ளது.
# காமாட்சிபுரம்

## பள்ளிகள்

- பச்சையப்பா இந்து நாடார் மேல்நிலைப்பள்ளி
# காமாட்சிபுரம்

## பிரபலங்கள்

1. பெரிய கருப்பையா, உயர்நீதிமன்றக் கூடுதல் நீதிபதி, சென்னை.
1. அருண் மணி, இணை இயக்குநர், ஊரக வளர்ச்சி மற்றும் ஊராட்சித் துறை, தமிழ் நாடு அரசு.
1. இராஜேந்திரன் மாவட்ட கல்வி அலுவலர்பள்ளி கல்வி துறை தமிழ் நாடு அரசு.
1.
# டார்ஜீலிங்

**டார்ஜீலிங்** (*Darjeeling*, வங்காள: দার্জীলিং ) என்ற பெயருடன் கூடிய நகரம் இந்தியாவின் வடக்குப் பகுதியில் உள்ள மேற்கு வங்கம் மாநிலத்தில் அமைந்துள்ளது. டார்ஜீலிங் மாவட்டத்தின் தலைநகரமாகவும் இந்த நகரம் திகழ்கிறது.  
இது மகாபாரத மலைத்தொடர் அல்லது இமாலயத்தை விட சற்று குறைவான சராசரி உயரம் உடையது. இந்தியாவை பிரித்தானியா ஆட்சி புரிந்த காலகட்டத்தில், டார்ஜீலிங்கின் மிதமான தட்பவெப்பநிலை அங்கிருந்த பிரித்தானிய மக்களுக்கு கோடை காலங்களில் கடுமையான வெப்பத்தில் இருந்து தப்பித்து கொள்வதற்கான புகலிடமாக அமைந்தது, அதுவே மலைவாழிடமாக (மலை நகரம்) இது வளர்ச்சியுறுவதற்கு காரணமாக அமைந்தது. இதனால் டார்ஜீலிங் *கோடைகால தலைநகரம்* என்று வழங்குகிறது.  
டார்ஜீலிங் அங்குள்ள தேயிலை தொழிற்சாலைக்கும் டார்ஜீலிங் இமாலயன் இரயில்வே நிலையத்திற்கும் உலகப்புகழ் பெற்றதாகும். இது யுனெஸ்கோ அறிவித்த உலகப் பாரம்பரியக் களங்களுள் ஒன்றாகும். ஆங்கிலேயர்கள் மேம்படுத்திய ஒரு பகுதியில், கடந்த 19 ஆம் நூற்றாண்டில் இங்கு தேயிலை பயிரிட்டார்கள். அந்த பகுதியில் தேயிலை வளர்த்தவர்கள் கருப்பு தேயிலையினுடைய தனித்தன்மை வாய்ந்த கலப்பினம் மற்றும் நொதித்தல் முறை தொழில்நுட்பங்களை மேம்படுத்தினார்கள், இம்முறையிலான அநேக கலப்பினங்கள் உலகிலேயே மிகச்சிறந்தவையாக கருதப்படுகின்றன. இங்குள்ள டார்ஜீலிங் இமாலயன் இரயில்வே இம்மாநிலத்தில் சமவெளிப்பகுதியில் அமைந்துள்ள நகரங்களை இணைக்கிறது. இது உலக பாரம்பரியம் மிக்க இடமாக 1999 ஆம் ஆண்டில் புகழ்பெற்றது. இந்தியாவில் இயங்கிவரும் சில பழங்காலத்து புகை வண்டிகளில் எஞ்சிய ஒரு புகை வண்டி இங்கு இன்றுமியங்கி வருவதை நாம் காணலாம். நீராவி தொடர்வண்டிகளுள் ஒன்று தற்பொழுதும் இங்கு இயங்கி வருகிறது.  
டார்ஜீலிங்கில் பெரும்பாலான பொதுப் பள்ளிகள், பிரித்தானிய முறை கல்வியை பின்பற்றுவதால் இந்தியாவின் பெரும்பாலான பகுதிகளில் இருந்தும் அண்டை நாடுகளில் இருந்தும் மாணவர்களை ஈர்க்கிறது. கலிம்போன்ங்கின் அருகே இணைந்துள்ள முக்கிய மையமான இந்நகரம், 1980 ஆம் ஆண்டிலிருந்து கூர்க்காலாந்து என்னும் தனி மாநில கோரிக்கையை முன்வைத்துள்ளது, இருப்பினும் இந்த பிரிவினை இயக்கம் டார்ஜீலிங் கூர்க்கா மலைக்குழு அமைப்பு காரணமாக படிப்படியாக கடந்த பத்தாண்டுகளில் குறைந்தது. சமீப ஆண்டுகளில் இந்நகரம், சூழ்நிலை வள ஆதாரங்களைத் தடுக்கக்கூடிய வளர்ந்துவரும் சுற்றுலா போக்குவரத்து மற்றும் மோசமாக திட்டமிடும் நகர்மயமாக்கல் ஆகியவற்றின் தேவை அதிகரிப்பு காரணமாக அழியத்தக்க சூழலுக்கான அச்சுறுத்தலை கொண்டுள்ளது.
# டார்ஜீலிங்

## புவியியல்

டார்ஜீலிங் கூஹும் என்ற இடத்திலிருந்து தெற்குநோக்கி தொடர்ந்து அமைந்துள்ள, டார்ஜீலிங்-ஜலப்ஹார் மலைத்தொடரின் மீதுள்ள டார்ஜிலிங் இமலாயன் மலைப்பகுதியின் ஏற்றத்தில் அமைந்துள்ளது. இந்த மலைத்தொடரானது கடப்பஹர் மற்றும் ஜல்ப்பஹர் ஆகியவற்றை அடித்தளமாகக் கொண்டு படுத்துள்ளது போல் Y-வடிவில் அமைந்துள்ளது. இதன் இரு கைகளும் அப்சர்வேட்டரி மலையினுடைய வடக்கு நோக்கி விரிவடைந்து காணப்படுகிறது. இதன் வட-கிழக்கு கைப்பகுதியின் சரிவுகள் திடீரென்று லெபான்ங் கிளைக்குன்றில் முடிவடைகிறது, இதன் வட-மேற்கு கைப்பகுதி வடக்கு முனை வழியாக கடந்து பள்ளத்தாக்கின் அருகில் உள்ள டக்வெர் தேயிலை தோட்டத்தில் முடிவடைகிறது.  
இப்பகுதியில் பல தேயிலை தோட்டங்கள் உள்ளன. டார்ஜீலிங் நகரம், அதனை சுற்றியுள்ள பகுதிகள் பெருகிவரும் மரஎரிபொருள், மரக்கட்டைகள் தேவை காரணமாகவும், வாகனப்போக்குவரத்து அதிகரித்ததன் காரணமாக ஏற்படும் காற்று மாசடைதல் மூலமும் காடழித்தல் நிலையை சந்தித்து வருகின்றன. டார்ஜீலிங்கை சுற்றியுள்ள தாவரவளங்களில் மிதவெப்ப, இலையுதிர் காடுகள் உள்ளிட்டவற்றின் நெட்டிலிங்கம், பிர்ச், கருவாலிமரம் மற்றும் என்றும் பசுமைமாறா இலம்,ஈர ஆல்பைன் காலநிலையினை உடைய ஊசியிலை மரங்கள் ஆகியவை அடங்கும். அடர்த்தியான பசுமைமாறா காடுகள் இந்நகரத்தை சுற்றிலும் அமைந்துள்ளது, இங்கு பல்வேறு வகையிலான அரிய பகட்டு வண்ண மலர்களும் காணப்படுகிறது. லாயிட்ஸ் தாவரவியல் தோட்டத்தில் பொதுவான மற்றும் அரிய வகை தாவரவளங்கள் பாதுகாக்கப்படுகின்றன, இங்குள்ள பத்மஜா நாயுடு இமாலயன் விலங்கியல் பூங்கா அழியக்கூடிய நிலையிலுள்ள இமாலய உயிரினங்களை பாதுகாப்பதிலும், இனவிருத்தி செய்தலிலும் சிறப்பு வாய்ந்ததாக விளங்குகிறது.
# டார்ஜீலிங்

## காலநிலை

டார்ஜீலிங்கின் மிதவெப்ப காலநிலையானது ஐந்து முற்றிலும் வேறுபட்ட காலநிலைகளைக் கொண்டுள்ளது அவையாவன: இளவேனில், கோடை, இலையுதிர், குளிர் மற்றும் மழைக்காலங்கள் என்பனவாகும். கோடைகாலம் (மே முதல் ஜூன் வரை நீடித்திருக்கும்) மிகக்குறைவான காலப்பகுதியாகும், இக்காலகட்டத்தில் அரிதாக கடக்கக்கூடிய அதிகபட்ச வெப்பநிலை 25 °C (77 °F) ஆகும். ஜூன் முதல் செப்டம்பர் வரையிலான மழைக்காலம் செறிவான கனமழைக்குரிய பண்பைக்கொண்டதாகும். இதன் காரணமாக அடிக்கடி ஏற்படும் நிலச்சரிவுகள், டார்ஜீலிங்கை நாட்டின் பிற பகுதிகளில் இருந்து துண்டித்துவிடுகிறது. குளிர்காலத்தில் மிதமான வெப்பநிலை காணப்படுகிறது. எப்பொழுதாவது வெப்பநிலையானது உறைநிலைக்கு கீழே வரும்; பனிப்பொழிவு அரிதாக காணப்படும். மழை மற்றும் குளிர்காலங்களில், டார்ஜீலிங் அடிக்கடி உறைபனி மற்றும் மூடுபனி போர்த்தியது போல் காணப்படும். இதன் ஆண்டு சராசரி வெப்பநிலையானது; இதன் மாத சராசரி வெப்பநிலைகளில் இருந்து பெறப்படுகிறது. இதன் சராசரி ஆண்டு வீழ்படிவு 281.8 செ.மீ. (110.9 அங்குலம்) ஆகும், மிக அதிகபட்சமான வீழ்படிவு ஜூலை மாதத்தில் பதிவானது (75.3 செ.மீ. அல்லது 29.6 அங்குலம்) ஆகும். 1850 ஆம் ஆண்டில் நிறுவிய, டார்ஜீலிங் நகராட்சி அந்நகரம் சார்ந்த பகுதிகளின் நகர நிர்வாகத்தை பாதுகாத்து வருகிறது.  
இங்கிருந்து மேற்குவங்க மாநில சட்டப்பேரவையின், விதான் சபைக்கு ஒரு உறுப்பினர் தேர்ந்தெடுக்கப்பட்டுள்ளார். 2009 ஆம் ஆண்டு நடந்த நாடாளுமன்ற தேர்தலில் பாரதிய ஜனதா கட்சியின் ஜஸ்வந்த் சிங் வெற்றிபெற்றார், அதற்கு முன்பாக 2006 தேர்தலில் மாநில சட்டசபைக்கான இடத்தை GNLF வெற்றி பெற்றது. டார்ஜீலிங் நகரம் மாவட்ட காவல்துறையின் (இது மாநில காவல்துறையின் ஒரு பகுதியாகும்) அதிகார வரம்பின் கீழ் அமைந்துள்ளது; ஒரு துணை காவல் பொது ஆய்வாளர் நகரத்தின் பாதுகாப்பு மற்றும் சட்ட அலுவல்களை மேற்பார்வையிடுகிறார். டார்ஜீலிங் நகராட்சி பகுதியின் இரண்டு காவல்நிலையங்கள் டார்ஜீலிங் மற்றும் ஜோர்பன்களோ ஆகிய இடங்களில் அமைந்துள்ளது.
# டார்ஜீலிங்

## பிற பயனுள்ள சேவைகள்

டார்ஜீலிங்கின் பெரும்பான்மையான நீர் தேவைகளை இயற்கை நீர்ஊற்றுகள் வழங்குகிறது. நகரத்திலிருந்து 10 கி.மீ தொலைவில் (அல்லது தென்கிழக்கில்) அமைந்த சென்சால் ஏரியில் சேமித்து, அங்கிருந்து குழாய்கள் மூலம் நகரத்திற்கு தண்ணீர் வழங்கப்படுகிறது. வறட்சிக்காலங்களில், நீர் பற்றாக்குறையின் பொழுது, அருகிலுள்ள சிறிய கோன்ங் கோலா என்னும் வற்றாத நீரோடையிலிருந்து தண்ணீர் குழாய்கள் மூலம் உறிஞ்சி வழங்கப்படுகிறது. இருப்பினும் நீர்வழங்கலுக்கும் மற்றும் அதன் தேவைக்கும் இடையே ஒரு நிதானமான இடைவெளி நிலவுகிறது; நகரத்தின் 50% குடியிருப்புகள் நகராட்சி நீர்வழங்கல் முறையில் இணைந்துள்ளன. பரவலாகக் காணப்படும் தொழிலாளர் பிரச்சினைகள், வேலைநிறுத்தம், தேயிலை தோட்டங்கள் மூடப்படுதல் ஆகியவை முதலீடு மற்றும் உற்பத்தியை வெகுவாக பாதித்துள்ளது. பல்வேறு தேயிலை தொழிற்சாலைகள் தொழிலாளர் கூட்டுறவு முறையில் இயங்கினாலும், எஞ்சியவை சுற்றுலாப்பயணிகளின் உறைவிடங்களாக மாறிவருகின்றன.
# டார்ஜீலிங்

## கல்வி

மாநில அரசும், தனியார் நிறுவனங்களும், சமைய நிறுனங்களும் இயக்கும் பல கல்வி நிறுவனங்கள் டார்ஜீலிங்கில் உள்ளன. பள்ளிகளில் முக்கிய பயிற்று மொழிகளாக ஆங்கிலம் மற்றும் நேபாளி மொழிகள் உள்ளன, அவற்றுடன் தேசிய மொழியான இந்தியும் அதிகாரபூர்வ மாநில மொழியான வங்காளியும் வழங்குகின்றன. இந்த பள்ளிகள் ICSE, CBSE அல்லது மேற்குவங்க இடைநிலைக்கல்வி வாரியத்துடன் இணைக்கப்பெற்றுள்ளன. பிரித்தானிய இந்தியாவின் கோடைகால பாதுகாப்பிடமாக டார்ஜீலிங் விளங்கியதால், அக்காலத்திலேயே டார்ஜிலிங் ஈடன், ஹார்ரோவ் மற்றும் ருக்பி போன்ற பள்ளிகளை மாதிரியாகக்கொண்ட பொதுப்பள்ளிகள் நிறுவப்பெற்று அவற்றில் பிரித்தானிய அதிகாரிகளின் குழந்தைகள் பெறுவதற்குரிய தனிச்சிறப்பான கல்வியும் வழங்கப்பட்டது. இங்குள்ள கல்வி நிறுவனங்களான புனித. ஜோசப் கல்லூரி (பள்ளித் துறை), லாரிடோ கான்வென்ட், புனித பால்ஸ் பள்ளி, மவுண்ட் ஹார்மன் பள்ளி ஆகியவை தலைசிறந்த கல்வியளிக்கக்கூடிய புகழ்பெற்ற மையங்களாகும். டார்ஜீலிங்கில் உள்ள தங்கும் வசதியுடன் கூடிய மூன்று கல்லூரிகளான—புனித ஜோசப் கல்லூரி, லாரிடோ கல்லூரி, சாலெசியன் கல்லூரி ஆகியனவும், டார்ஜீலிங் அரசு கல்லூரி—ஆகிய அனைத்தும் சிலுகுரியில் உள்ள வடக்குவங்க பல்கலைக்கழகத்துடன் இணைக்கப்பெற்றுள்ளது.
# பி. எல். பட்நகர்

**பேராசிரியர் பிரபுலால் பட்நகர்**(ஆகஸ்ட் 7, 1912 - அக்டோபர் 5, 1976) இருபதாவது நூற்றாண்டில் சிறப்புப் புகழ் பெற்ற இந்தியக் கணிதவியலாளர்களில் ஒருவர். இலாஹாபாத் பல்கலைக்கழகத்தில் வான்கோளவியலில் முனைவர் பட்டம் (D.Sc) பெற்று, பிறகு, ஐக்கிய அமெரிக்க நாடட்டில், ஹார்வர்ட் பல்கலைக்கழகத்திற்கு ஃபுல்பிரைட் ஆய்வாளராகச் சென்று அங்கு Plasma இயற்பியலில் ஆய்வுகள் செய்து பெயர் பெற்றார்.1955இல் இந்திய விஞ்ஞானக்கழகத்தின் ஃபெல்லோ வாக தேர்வு செய்யப்பட்டார். 13 ஆண்டுகள் பங்களூர் இந்திய அறிவியல் கழகத்தின் பயன்பாட்டுக் கணிதத் துறையின் தலைவராகப் பணியாற்றி பற்பல இளம் மாணவர்களைக் கணித ஆய்வுப் பணியில் ஊக்கப்படுத்தினார். இந்தியக் கணிதக் கழகத்தின் சரித்திரத்திலேயே மறக்கமுடியாத அளவிற்கு அதன் தலைவராகவும் மற்றும் அதன் பல பொறுப்புகளிலும் உயர்ந்த பணிபுரிந்தார். 1963 இல் இந்திய அரசு அவருக்கு 'பத்ம பூஷண்' பட்டத்தை வழங்கியது. 130 ஆய்வுக்கட்டுரைகள் இயற்றி 29 மாணவர்களுக்கு முனைவர் பட்டப்படிப்புக்கு இயக்குனரகவும் இருந்திருக்கிறார்.
# பி. எல். பட்நகர்

## வகித்த பொறுப்புகளில் சில

:1956-1969: இந்திய அறிவியல் கழகத்தில் பயன்பாட்டுக் கணிதத் துறையின் தலைவர்  
:1962: இந்திய விஞ்ஞான காங்கிரஸ் கழகத்தின் கணிதத் துறைத் தலைவர்  
:1968: இந்திய தேசீய விஞ்ஞான அகாடெமியின் விஞ்ஞானப் பிரிவின் தலைவர்.  
: 1957-1976: இந்தியக்கணித ஆசிரியர்கள் சங்கத்தின் தலைவர்.  
: 1971-1973: சிம்லா ஹிமாசல்பிரதேச பல்கலைக் கழகத்தின் கணிதத் துறைத் தலைவர்.  
: 1975: இலாஹாபாத்தின் மேத்தா ஆய்வுக் கழகத்தின் இயக்குநர்
# பி. எல். பட்நகர்

## மனிதாபிமான நற்குணங்கள்

கணிதத்துறைக்கு அவரளித்த சிறந்த பங்குமட்டுமல்லாமல் பல நூற்றுக்கணக்கான மாணவர்களுக்கும் ஆசிரியர்களுக்கும் அவர் நல்லாசானாக இருந்த பெருமை அவருடையது. செய்தொழிலில் ஒர் ஆழ்ந்த ஈடுபாடு, எல்லோருக்கும் உதவவேண்டும் என்ற மனப்பான்மை இவைகளில் சிறந்து விளங்கினார்.
# பி. எல். பட்நகர்

## தேசீயக்கணிதப்பணி

பாரத நாட்டின் கணிதத்துறைக் கல்விக்காகவும், அதன் ஆய்வுக்கூட அமைப்பு, நடைமுறை இவைகளுக்காகவும் தேசீய அளவில் என்னென்ன குழுக்கள், வாரியங்கள் அமைக்கப்பட்டனவோ அநேகமாக அவ்வளவிலும் அவர் முக்கியமான பொறுப்பில் பணி புரிந்து பங்களித்திருக்கிறார்.
# பி. எல். பட்நகர்

## அனைத்துலகக்குழுக்களில் பணி

- Member of the Executive Council of the International Commission on Mathematical Education
- Member of Commissions 27 (variable stars) and 43 (MHD) of International Astronomical Union
- Corresponding Member of International Commission of Plasma Physics
- Member of the Executive Committee of the International Mathematical Union.
# காந்தளூர் வசந்தகுமாரன் கதை (புதினம்)

**காந்தளூர் வசந்தகுமாரன் கதை** எழுத்தாளர் சுஜாதாவால் எழுதப்பட்ட வரலாற்றுப் புதினம் ஆகும். இப்புதினம் சோழர் காலகட்டத்தில் நடப்பதாக எழுதப்பட்டுள்ளது. ராஜ ராஜ சோழன் மெய்க்கீர்த்தியில் வரும் “காந்தளூர்ச் சாலை கலமறுத்து” என்ற வரியின் வரலாற்றுப் பின்னணியை அடிப்படையாகக் கொண்டு எழுதப்பட்டது. சுஜாதாவின் துப்பறியும் கதைகளில் தோன்றும் கணேஷ்-வசந்த் துப்பறிவாளர்களைப் போன்றே இப்புதினத்தில் கணேச பட்டர்-வசந்தகுமாரன் என்ற இரு பாத்திரங்கள் வருகின்றன.
# காந்தளூர் வசந்தகுமாரன் கதை (புதினம்)

## கதை மாந்தர்கள்

- வசந்தகுமாரன்
- கணேச பட்டர்
- அபிமதி
- ராஜ ராஜ சோழன்
- ராஜேந்திர சோழன்
- விமலாதித்தன்
- குந்தவை மற்றும் பலர்.
# மின்காந்தம்

**மின்காந்தம்** என்பது மின்னோட்டம் பாய்வதன் மூலம் காந்தப் புலத்தை உருவாக்கும் காந்தம் ஆகும். இங்கு மின்னோட்டம் நிறுத்தப்படும்போது காந்தப்புலம் மறைந்துவிடும். மோட்டர்கள், மின்பிறப்பாக்கிகள், அஞ்சல் சுற்றுக்கள், ஒலிபெருக்கிகள், வன்வட்டுக்கள், காந்தப் பரிவுப் படிமவாக்கல் இயந்திரங்கள், அறிவியல் கருவிகள், காந்தவியல் பிரித்தெடுப்பு சாதனங்கள் போன்ற மின் சாதனங்களில் மின்காந்தங்கள் ஒரு துணை அங்கமாகப் பயன்படுத்தப்படுகிறது. மேலும் கைத்தொழிற்துறையில் அதிக அடை கொண்ட இரும்புப் பாளங்களைத் தூக்கும் பணியில் பயன்படுத்தப்படுகிறது.  
கம்பியொன்றில் பாயும் மின்னோட்டமானது அக்கம்பியைச் சுற்றி காந்தப்புலமொன்றை உருவாக்குகிறது. காந்தப்புலத்தை ஒருமுகப்படுத்துவதற்காக மின்காந்தமொன்றில், கம்பியானது முறுக்குகள் மிகவும் அருகருகே இருக்கும் வகையில் ஒரு சுருளாகச் சுற்றப்பட்டிருக்கும். அப்போது கம்பியின் ஒவ்வொரு முறுக்கினாலும் உண்டாக்கப்படும் காந்தப்புலமானது சுருளின் மையத்தினூடாகச் சென்று ஒரு உறுதியான காந்தப்புலத்தைத் தோற்றுவிக்கிறது. குழாய் வடிவிலான கம்பிச்சுருள் வரிச்சுருள் எனப்படும். சுருளின் உள்ளே மெல்லிரும்பு போன்ற அயக்காந்தப் பொருளை வைப்பதன் மூலம் வலிமையான காந்தப்புலத்தை உருவாக்க முடியும். அயக்காந்தப் பொருளின் காந்த ஊடுபுகவிடுதிறன் உயர்வு என்பதால் சாதாரணச் சுருள் உருவாக்கும் காந்தப்புல வலிமையிலும் அயக்காந்த அகணியின் காந்தப்புல வலிமை ஆயிரம் மடங்கு அதிகமாகும். இந்த அயக்காந்த அகணி அல்லது இரும்பு அகணி மின்காந்தமென அழைக்கப்படும்.  
கம்பிச் சுருளினூடான காந்தப்புலத்தின் திசையை வலக்கை விதிமூலம் துணியலாம். அதாவது, வலக்கையின் விரல்கள் கம்பிச்சுருளினூடு பாயும் மின்னோட்டத்தின் திசையில் வளைக்கப்படுமாயின் வலக்கைப் பெருவிரலானது கம்பிச்சுருளின் மையத்தினூடாகப் பாயும் காந்தப்புலத்தின் திசையைத் தரும். காந்தப்புலக்கோடுகள் வெளியேறுவதாகத் தோற்றும் முனைவு அம்மின்காந்தத்தின் வடமுனைவாக வரையறுக்கப்படும்.  
வழங்கப்படும் மின்னோட்டத்தின் அளவை ஆளுவதன் மூலம் உருவாகும் காந்தப்புலத்தின் அளவை ஒரு பரந்த வீச்சுக்கு, விரைவாக மாற்றக்கூடியதாக இருப்பது நிலைபேறான காந்தத்துடன் ஒப்பிடுகையில் மின்காந்தத்தின் முக்கிய பயன்பாடாகும். இருப்பினும் காந்தப்புலத்தைப் பேணுவதற்கு தொடர்ச்சியான மின்சக்தி வழங்கல் அவசியமாகும்.